REPUBLIKA SRBIJA

NARODNA SKUPŠTINA

Odbor za administrativno-budžetska

i mandatno-imunitetska pitanja

21 Broj: 06–2/572-21

28. decembar 2021. godine

B e o g r a d

ZAPISNIK

SA 50. SEDNICE ODBORA ZA ADMINISTRATIVNO-BUDžETSKA I MANDATNO-IMUNITETSKA PITANjA, ODRŽANE 28. DECEMBRA 2021. GODINE

Sednica je počela u 15,00 časova.

Sednici je, saglasno članu 70. stav 1. alineja prva Poslovnika Narodne skupštine, predsedavao dr Aleksandar Martinović, predsednik Odbora.

Sednici su prisustvovali članovi Odbora: Adam Šukalo, Branimir Spasić, Darko Laketić, Luka Kebara, Ivana Nikolić, Miroslav Kondić, Nebojša Bakarec, Marina Raguš i Branimir Jovanović.

Sednici su prisustvovali zamenici članova Odbora: Violeta Ocokoljić, zamenik Veroljuba Matića, člana Odbora, Viktor Jevtović, zamenik Dragane Barišić, člana Odbora i Nina Pavićević, zamenik Uglješe Markovića, člana Odbora.

Sednici nisu prisustvovali članovi Odbora: Veroljub Matić, Dragana Barišić, Sandra Božić, Đorđe Milićević, Uglješa Marković, Mira Petrović i Šaip Kamberi.

Na predlog predsednika, Odbor je jednoglasno utvrdio sledeći:

D n e v n i r e d:

- usvajanje zapisnika sa 49. sednice Odbora -

1. Razmatranje zahteva Branibora Jovičića, zamenika člana Republičke izborne komisije, za davanje pozitivnog mišljenja za obavljanje druge javne funkcije (21 broj:02-2382/21 od 21. decembra 2021. godine);

2. Razmatranje zahteva Sandre Božić, narodnog poslanika, za davanje pozitivnog mišljenja za obavljanje druge javne funkcije (21 broj 02-2445/21 od 24. decembra 2021. godine).

Pre prelaska na rad po utvrđenom dnevnom redu, predsednik Odbora je predložio da se usvoji zapisnik sa 49. sednice Odbora. Odbor je jednoglasno, bez primedbi, usvojio zapisnik sa 49. sednice Odbora.

**Prva tačka dnevnog reda:** Razmatranje zahteva Branibora Jovičića, zamenika člana Republičke izborne komisije, za davanje pozitivnog mišljenja za obavljanje druge javne funkcije.

Predsednik Odbora je obavestio članove i zamenike članova Odbora da je Branibor Jovičić podneo zahtev za davanje mišljenja da uz vršenje funkcije zamenika člana Republičke izborne komisije, obavlja i funkciju člana Upravnog odbora Univerzitetskog kliničkog centra Vojvodine, kao predstavnik osnivača, na koju je imenovan Odlukom Skupštine Autonomne pokrajine Vojvodine.

Diskusije nije bilo.

Na predlog predsednika, Odbor je jednoglasno dao pozitivno mišljenje Braniboru Jovičiću, da uz vršenje zamenika člana Republičke izborne komisije, obavlja i funkciju člana Upravnog odbora Univerzitetskog kliničkog centra Vojvodine.

**Druga tačka dnevnog reda:** Razmatranje zahteva Sandre Božić, narodnog poslanika, za davanje pozitivnog mišljenja za obavljanje druge javne funkcije.

Predsednik Odbora je obavestio članove i zamenike članova Odbora da je Sandra Božić podnela zahtev za davanje mišljenja da uz vršenje funkcije narodnog poslanika obavlja i funkciju člana Odbora Direktorata za radijacionu i nuklearnu sigurnost i bezbednost Srbije na koju je imenovana Rešenjem Vlade.

Diskusije nije bilo.

Na predlog predsednika, Odbor je jednoglasno dao pozitivno mišljenje Sandri Božić, da uz vršenje funkcije narodnog poslanika obavlja i funkciju člana Odbora Direktorata za radijacionu i nuklearnu sigurnost i bezbednost Srbije.

\* \* \*

Sednica je završena u 15,08 časova.

Sastavni deo ovog zapisnika čini obrađeni tonski snimak sednice Odbora.

SEKRETAR PREDSEDNIK

Svetlana Dedić dr Aleksandar Martinović